Vier redes waarom ouers tuisonderrig verkies | Maroela Media
deur Prof Rita Niemann
In 'n studie deur dr Susette Brynard word die volgende hoofredes aangevoer:
Geweld in skole en die mate waartoe leerders geboelie word, asook die lae morele en godsdienstige waardes van talle medeleerders, is die belangrikste oorweging.
Individuele aandag verleen soepelheid aan die onderrigtempo. Begaafde leerders kan vinniger werk, terwyl swakker leerders meer tyd aan werk kan afstaan totdat hulle dit bemeester.
Leermateriaal word sodanig ontwerp dat dit selfleer bevorder. Só ontwikkel leerders selfstandigheid en verantwoordelikheid wat hulle voorberei om tydens hul studente- en volwasse lewe onafhanklik te kan werk, dink en redeneer. Dit kweek weer selfvertroue.
Die huis, as leefwêreld van die kind, skep 'n veilige omgewing waar kinders wetenskaplike ondersoeke kan onderneem en verbande tussen die akademie en hul direkte omgewing kan lê.
Tuisonderrig is 'n besondere voorreg omdat jy tyd saam met jou kinders spandeer, deel is van hulle leerproses en deel in hulle opwinding soos hulle die wêreld ontdek.
En tog, alhoewel daar voordele is, is daar ook nadele. Kinders ervaar hulle ouers ook nie altyd as onderwysers nie, en om te hou by die oggend roetine en nie te verval in gou weg slip om die wasgoed/skottelgoed/ens. te doen terwyl die kinders bv. iets moet lees nie, is baie moeilik. Die ouers en kinders moet geweldige selfdissipline aan die dag lê om te hou by hulle akademiese program; en dit kan die verhouding of versterk of skade berokken met gestelde verwagtings en beskikbare vermoëns. Ouers moet 'n goeie ondersteuningsnetwerk hê om al die skoolwerk korrek te interpreteer en… Lees meer »
Alles goeie redes maar …
Kinders leer nie hoe om sosiaal te verkeer met ander mense nie. Hulle leer nie spanwerk of saamwerk nie. Word ook baie gekoester groot en mis uit op sport geleenthede. Hul wereld is in my opinie baie klein. Al hierdie dinge mag dit moeilik maak vir so kind om as groot mens die wye wilde wereld aan te pak en sin te maak daarvan. Kinders moet bewus wees en blootgestel word aan die realiteit.
Die kommentaar oor sosialisering en akademise dissipline hier bo is duidelik gelewer deur mense wat nog nooit gedink het oor hoe die lewe werk buite die kunsmatige grense van skool nie. Die mens is in sy wese sosiaal en nuuskierig en gretig om te leer. Sosialisering en leer gebeur natuurlik tensy skool hierdie prosesse versteur. Kyk maar na kinders wat op 6 die eerste keer skool toe gaan. Is hulle wanaangepas en 'n lee dop wat wag vir skool om enige iets te leer? Allermins nie!! Tuisleerders verkeer baie sosiaal en is gewoond om moeite te maak met vriende. Boonop… Lees meer »
Dit is jammer dat Prof Niemann nie 'n groter getal bronne geraadpleeg het nie.
Dr Brynard se bevindinge (soos weergegee of vertold deur Prof Niemann) verskil in belangrike opsigte van die konsensus in die navorsing oor die saak. Daarbenewens is die verhandeling beslis nie 'n resente bron nie, en as ek reg onthou was haar steekproef redelik beperk.
Die doel van die oorspronklike artikel was om debat te genereer oor waarom ouers tuisonderrig moontlik sou verkies. Sommige van die uitgangspunte in die artikel van Brynard (2007) is gebruik as vertrekpunt en in terme van die huidige SA onderwyskonteks geïnterpreteer om die debat aan die gang te sit. Brynard het 'n kwalitatiewe ondersoek onderneem en binne die kwalitatiewe paradigma word daar nie 'n steekproef geneem nie, maar word spesifiek deelnemers wat waardevolle data kan verskaf, geíndentifiseer en gebruik. Navorsing is juis daarop gerig om nuwe insigte te ontgin en nie om konsensus te bereik nie. Kom ons gesels eerder… Lees meer »